Tere uudistesaatesse!
Julmused Iisraelis - Hamas’i terroriühing tungis Gazast
juudi asulatesse ja tappis juudi elanikke.
Üle 1200 hukkunu. Nüüd on Iisrael sõjas.
Iisraeli Kaitsevägi viib sõja terroristide koduõue Gaza’sse.
Peaminister Netanyahu nimetas kõiki Hamas’i liikmeid surmalasteks.
Ja:
Pered on ahastuses, kuna nende lähedasi hoitakse pantvangis Gaza’s.
Näeme võitlust nende vabastamise eest.
Tere saatesse! Olen Wendy Griffith. Tänan, et vaatate!
Sellist veresauna pole nähtud alates holokaustist -
nii nimetas Iisraeli peaminister Benjamin Netanyahu Hamas’i julmusi
Iisraeli kodanike vastu,
sh laste kinnisidumist ja hukkamist ja meeste-naiste elusalt põletamist.
Neis rünnakuis suri üle 1200 Iisraeli kodaniku
ja ca 150 võeti pantvangi.
Nüüd asub Iisrael sõtta terrorirühma vastu.
CBNi Lähis-Ida büroo juhataja Chris Mitchell teatab.
Peaminister Benjamin Netanyahu teatas kriisivalitsuse loomisest
Benny Gantz’iga, endise Kaitseväe peastaabiülema
ja Rahvusliku Ühtsuse Partei juhiga.
Iisraeli rahvas, täna lõime rahvusliku kriisivalitsuse.
Iisrael on ühtne, ja täna õhtul on ka ta juhid ühtsed.
Oleme pannud kõrvale kõik muud kaalutlused,
kuna kaalul on me maa saatus.
Netanyahu ütles, et kõik Hamas’i liikmed on surmalapsed,
ja väljendas õõva Hamas’i tegude üle.
Poisid ja tüdrukud seoti kinni ja neile tulistati pähe.
Mehed ja naised põletati elusalt.
Noored mehed vägistati ja hukati. Sõduritel raiuti pea maha.
Pärast kolmepäevast võitlust võtsid Kaitseväe sõdurid tagasi Be’eri küla.
Kindralmajor Itai Veruv kirjeldas toimunut.
Inimesi püüti, seoti käsist kinni, tapeti.
Ühes toas oli lapsi, tuldi ja tapeti nad kõik.
15 tüdrukut-teismelist pandi ühte tuppa, visati käsigranaat, ja oli läbi.
See on veresaun, see on pogromm.
Iisraeli juhid võrdlevad Hamas’i ISISega
ja leidsid Hamas’i vallutatud kibutsist ISISe lipu.
Näete imikuid, emasid, isasid magamistubades, turvatubades,
ja kuidas terroristid nad tapsid.
See pole sõda ega lahinguväli, vaid mõrv, terroritegu.
Ma pole eales midagi sellist näinud.
Tavatsesime mõelda, et midagi taolist võis olla
meie vanaisade-emade pogrommide ajal Euroopas ja mujal.
Nad heitsid endalt inimlikkuse, ja järele jäi ebainimlikkus.
Näha veriseid lapsevankreid kuuliaukudega!
Kes läheb imikut tapma? Kes tapab ema?
Iisraeli hinnangul võttis Hamas üle 160 pantvangi,
ja president Biden rääkis juudi juhtide ümarlauas,
et see oli veriseim päev juutidele alates holokaustist,
ja et ta pingutab, et päästa Hamas’i pantvangistatud ameeriklasi.
Tahame öelda täie selgusega, et tegeleme igakülgselt
pantvangikriisiga Iisraelis,
sh viime eksperte andma nõu ja abi vabastamiseks.
Ma pole kaotanud lootust tuua need inimesed koju.
Kadunud, tapetud või pantvangistatud on 36 riigi kodanikke.
CBNi Uudised vestles Sasha Ariev’iga.
Hamas röövis tema õe Karina Kaitseväe piiribaasist.
Te ei pruugi näha mu pisaraid, kuid olen sisemiselt murtud ja löödud.
Püüan lihtsalt hakkama saada pere nimel, nii vanemate kui õe nimel.
Ja olla tugev ja uskuda ja jagada lootust,
et tema ja kõik teised pantvangid ja kadunud tulevad peagi tagasi koju.
Vahepeal varustab USA valitsus Iisraeli vahenditega,
nagu lennukikandja löögirühmaga, F-35 ja F-15 hävituslennukitega,
vajaliku moona ja püüdurrakettidega Raudkupli õhukaitsesüsteemi tarvis.
Nüüd tuleb saatesse Chris Mitchell Jeruusalemmast.
Chris, need julmused on kirjeldamatud!
Rääkige Iisraeli rahva kannatustest ja reageeringust.
Wendy, rääkisin hiljuti ühe Iisraeli sõbraga.
Küsisin, kuidas läheb. Ta vastas: Olen murtud, olen löödud.
Ja arvan, et see võtabki kokku enamuse iisraellaste tunded.
Iisrael on paljuski nagu üks pere.
Nüüd on kutsutud välja 360 000 reservisti.
Pea igaüks on teeninud armees ühel või teisel ajal või tunneb pereliiget,
kes on olnud armees.
Ja siin Iisraelis on ka lähedase pere tunne.
Pea igaüks tunneb kedagi, kes on olnud puudutatud või tapetud
või röövitud, tunneb kedagi, kes sai surma või on hukkunu pereliige.
See on kandunud juudi rahva psüühikasse ja hinge üle Iisraeli.
Teisalt ütleksin, et nüüd nad koonduvad.
Ja näitan teile praegu tänase ajalehe Jerusalem Post esikülge.
Seal öeldakse: AM Iisrael võidab.
AM Iisrael tähendab heebrea k.-s Iisraeli rahvast.
Ja praegu on tunda tahtmist ja otsustavust -
mida ma pole näinud oma 23-aastase siinviibimise vältel -
juurida lõpuks välja see kurjus, see Hamas, mida paljud peavad
sama hulluks või hullemaks kui ISISt.
Chris, on suuri kogunemisi,
palju protestijaid nii Hamas’i vastu kui Iisraeli reageeringu vastu.
Kuidas saab keegi kaitsta neid metsikusi?
See on ränk, kuid olen näinud videoid,
milles rõõmustatakse Hamas’i kätetöö üle.
See on põlastusväärne - miks ja kuidas vaadata (rõõmuga) inimrööve,
imikute tapmist hällis.
Raske ette kujutada!
Ja, nagu ütlesin, see on nagu ISIS või veelgi hullem.
Just seda ütles kaitseminister Austin siia Iisraeli saabudes.
Siin on käinud minister Blinken.
Teda vapustasid pildid, mida ta nägi Iisraeli peaministri
Benjamin Netanyahu juures.
Ja arvan, et iisraellased tunnevad ...
eriti president Joe Biden’i äsjane kõne Iisraeli toetamisest
oli tõesti südamlik ja suuresti palsam iisraellaste haavadele.
Ja nad on eriliselt rõõmsad, et ameeriklased neid toetavad.
Jah, täiesti nõus!
Ja, Chris, meenuta meile, mis on Hamas ja tema eesmärk.
See on islami vastupanuühing.
Hamas on araabiakeelne lühend.
Põhikirja kohaselt tahavad nad hävitada juudi rahva.
Täpselt seda nad tahavadki teha.
Mulle helistati täna hommikul ja küsiti:
kas selle vallandas mingi provokatsioon?
Vastasin: Nad tahavadki seda teha.
Nad tahavad Iisraeli üle võtta ja juudid tappa.
Nad usuvad seda, see on osa nende usust, ideoloogiast.
See on nende jaoks surmaheitlus.
Nende paleus on surra märtrina selle ideoloogia kaitsel või elluviimisel.
Seega pole vaja provokatsiooni, vaid selleks sunnib neid ideoloogia.
Jah, ju siis oli sobiv hetk.
Kuid sel sõjal on kohutav mõju Gaza inimestele.
Kuidas püüab Iisrael kaitsta süütuid inimesi oma sõjalises vastuses?
Praegu andis Kaitsevägi välja teate,
ja neil on inimesi, kes 24/7 kutsuvad araabia keeles Gaza elanikke üles
lahkuma Gaza põhjaosast.
Tuleb sõjaline operatsioon, ja tahetakse, et iga süütu elanik,
mees, naine, laps läheks ära Põhja-Gaza’st,
sest ei taheta süütute elude kaotust.
Nii seda tehakse.
Seda on tehtud pea igas operatsioonis, mida mäletan.
Lendlehtede, tekstisõnumite või otse helistamise teel öeldakse:
Lahkuge! Tuleb sõjaväe operatsioon! Me ei taha, et jääksite hätta.
Seda tahab Iisrael palestiinlastele teha - säästa nende elu.
Chris, kuidas saab kristlik kogukond Iisraeli praegu aidata?
Küllap eelkõige palvetades.
Paluge rahu Jeruusalemmale, arukust juhtidele, armeele, poliitikuile.
Paluge, et see operatsioon käiks kiiresti.
Aastal 1967 toimus ime, sõda kestis vaid 6 päeva.
Palvetage selle pärast! Ja ka toetage!
Soovitan CBN Israel’i, ta teeb suurepärast humanitaartööd.
Nad tunnevad inimesi piiril.
Nad jagavad praegu toetust hingeliselt ja aineliselt.
Chris Mitchell Jeruusalemmast, tänan!
Palume sinu ja kogu Jeruusalemma tiimi pärast, Jumal õnnistagu teid!
Nüüd tuleb saatesse dr. Corne Bekker,
Regent’i teoloogiteaduskonna dekaan.
- Tänan tulemast! - Tänan kutsumast!
Kristlased üle ilma koonduvad praegu Iisraeli taha.
Miks on see maa kristlastele nii tähtis?
Kristlastele on erakordselt tähtis teha praegu kaht asja.
Esiteks, saame tõsta kõlbelist häält kurjuse vastu.
Piibel ütleb: Häda neile, kes hüüavad kurja heaks ja head kurjaks.
Ent teiseks peame toetama Iisraeli mitmel põhjusel.
Iisrael on lootusekiir Lähis-Idale.
Teiseks tähendab Iisraeli toetamine ustavust Jumalale.
Jumal on andnud teatud tõotusi oma rahvale,
ja meile kristlastena on tähtis olla mitte ainult hea, püha ja õige poolel,
vaid ka Jumala igavese ustavuse poolel.
Dr. Bekker, mida ütleb Piibel nende kohta, kes on Iisraeli vastu?
Piibel ütleb selgelt, et kes on vastu kurjale,
on vastu Jumalale, ja Jumal ise pöördub nende vastu.
Vastu Iisraelile ikka?
Just, kes on vastu Iisraelile!
Kuidas soovitate inimestel palvetada ja aidata Iisraeli riiki praegu?
Peame tegema mõndagi.
Eelkõige ei aita kristlike ringkondade jutt, et Iisraeli vastus olgu leebem.
See kurjuse telg tuleb lõpetada,
muidu julgustab see muid rühmitusi Lähis-Idas, ja võib tulla 2. holokaust.
Teiseks, peame paluma kaitset ja rahu Iisraelile
ja viimselt meeleparandust palestiinlastele,
et nad ei valiks Hamas'i ja võtaksid suuna õiguse poole.
Näib, et kuri on ärganud ja toimuvad tohutud protestid
Hamas’i toetuseks, nt. Jeemenis ja isegi New York’is.
Toimuvad protestid palestiinlaste toetuseks.
Kas peame siis paluma ka turvalisust siin, USAs?
Praegu kogu maailmas, juudi rahvale.
Ja, Wendy, ütleksin, et seda vihkamist on raske mõõta.
Seda saab nimetada vaid deemonlikuks.
Dr. Bekker, kas palvetaksite praegu meiega Iisraeli pärast?
Ikka! Isa, tuleme su ette Jeesuse nimel, Sinu Vaimu väes,
ja palume Iisraeli ja sealsete rahvaste pärast ja juutide pärast üle ilma.
Palume Su kaitset, Su tarkust, Issand,
ja Su juhtimist (Iisraeli) juhtidele sel ajal.
Kõik kurjus kadugu!
Sinu riik tulgu, Sinu tahtmine sündigu nii Iisraelis kui maailmas.
Palume seda Jeesuse nimel! Aamen!
Dr. Bekker, täname väga tulemast, hindame seda!
Järgnevalt, pantvangide saatus Gaza’s on endiselt teadmata.
Meeleheitel pered pingutavad lähedaste päästmiseks.
Asuge teele rahu ja eneseteostuse poole!
Lootust on leida vaid Kristuses, nagu näitab elumuutev tarkus
Pat Robertson'ist jäänud õpetuses 'Edu kümme seadust'!
Saavutate sihi ja eneseteostuse,
kui uurite oma usuteed määravaid põhimõtteid.
Õpite elama edukalt ja sisukalt ja tooma õnnistusi ja ühtsust perre.
CBNi värskeim pakkumine sisaldab Pat'i kõvakaanelist signatuurraamatut
'Edu kümme seadust', töövihikut 'Edu kümme seadust'
ja 'Edu kümne seaduse' raamatu audiovoogu.
Liitu meiega juba täna!
Kui hakkate CBNi partneriks, saate tänutäheks 'Edu kümme seadust'.
Ärge raisake võimalust rikastada oma usuteed ja teostada oma potentsiaali!
Helistage 1-800-700-7000 või vaadake lehte CBN.com juba täna.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBNi uudistekanalilt.
Üks Hamas’i rünnaku koletumaid külgi on elanike ja sõdurite röövimine,
keda nüüd hoitakse Gaza maakitsusel.
Mõned on USA kodanikud, ja nende pereliikmed paluvad USAl nad päästa.
CBNi Lähis-Ida korrespondent Julie Stahl teatab lähemalt.
Välisminister Anthony Blinken kohtus Tel Aviv’is USA kodanikega,
kelle pereliikmed on kadunud.
Jäi mulje, et välisminister uurib tõesti kõiki võimalusi.
Küllap on ilmne, et see läheb väga keeruliseks.
Pole ametlikku teavet, kui paljusid Hamas pantvangis hoiab.
Paljud on teiste riikide kodanikud.
Sel nädalal rääkisid ajakirjanikele oma lood USA kodakondsete pered.
Muidu ei kasuta ma telefoni juudi hingamispäeval,
ent siis oli hädaolukord ja tahtsin teada, kus poeg on.
Lülitasin telefoni sisse vist kl 8:23 hommikul
ja kui ma ta käima panin,
oli Hersh’ilt kaks järjestikust sõnumit kl 8:11.
Esimeses seisis: Armastan teid!, ja samuti kl 8:11: Vabandust!
Hersh Goldberg-Polin oli reivipeol, kui Hamas’i terroristid läbi tungisid
ja raketid Iisraeli lendama hakkasid.
Mõistsin kohe, et kus iganes ta ka pole, on ta hullus olukorras.
Sain aru, et ’armastan’ ja ’vabandust’ tähendasid,
et mis iganes edasi saab, põhjustab see tohutut valu ja muret.
Adrienne Neta, 66-a. endine medõde, pidas telefonitundi oma lastega,
kui terroristid ta majja tungisid.
Kuulsime üha tulistamist.
Olime rääkinud tuleva aasta Pariisi-reisist.
Ja ema ütles, et armastab meid.
Ja vastasime, et pole veel aeg seda öelda!
Ja siis ... ühtäkki
ütles ta, et tullakse majja.
Ema püüdis rääkida araabia keeles terroristidega, kes ta röövisid.
Ja mees küsis, kes on telefonis, ja ema ütles, et oma lapsed.
Ja rohkem me temalt ei kuulnud.
19-aastane Italy Chen on sõdur, kelle Gaza-lähedast baasi rünnati.
Meie viimane side temaga oli laupäeval kl 6:30,
kui ta ütles, et neid rünnatakse, ja sestpeale pole me temast kuulnud.
Saime Kaitseväe ametnikult teate, et meie poeg on märgitud kadunuks.
Sagui Dekel-Chen, kahe lapse isa,
läks kaaslastega kaitsma oma kibutsit Nir Oz, kui seda rünnati.
6:30 hommikul tungis suur hulk Hamas’i terroriste meie kibutsi
ja hakkas käima läbi kõiki kodusid ja hooneid kibutsis.
Meie väikesest kogukonnast pole midagi järel.
Paljud nooremad ja mõned vanemad mehed
korraldasid oma perede ja kodude kaitset - nad on pea kõik kadunud.
Neil on sõnum maailmale.
Kõik peaksid teadma,
et toimunu on ebatavaline.
See on barbaarne.
Ja nüüd on olemas hea pool ja kuri pool.
Ja kui pead praegu valima, siis tead, kumba.
Ja maailm peaks võtma kätte ja tõmbama piiri,
et see pole kuidagi vastuvõetav.
Ei saa lasta terroristidel
murda perede ja laste kodudesse ja nad röövida.
Kui lasta sedalaadi rünnakuil toimuda meie regioonis,
hakkab rohkem Hamas’i-taolisi rühmi, mis pole riiklikud, toimima samamoodi.
Kui rahvusvaheline üldsus lubab sel sündida, jõuab see peagi teiegi õuele.
Julie Stahl, CBNi Uudised, Tel Aviv ja Jeruusalemm.
Julie, tänan väga selle loo eest! Palun palvetage nende inimeste eest!
Neil on talumatu valu, nagu näete, ja nad paluvad maailmalt abi!
Ja paljud neist ei tunne Jumalat, aga meie tunneme
ja teame, et Tema saab neid praegu trööstida ja aidata!
Paluge nende eest, nagu meiegi jätkame palvet kogu Iisraeli eest!
Ja pärast pausi:
moslemite üldine džihaadipäev,
juudi kogukonnad üle ilma valmistuvad halvimaks.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:30 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Ostke CBNist 'Edu kümme seadust',
mis sisaldab Pat Robertson'i signatuurraamatut ja tuliuut töövihikut.
'Edu kümme seadust' annab teile vahendid,
mida vajate eluks Jumala sihi ja väega.
Saate teada, kuidas rakendada elumuutvaid põhimõtteid,
nagu kasuksolemise, elumuutmise ja vastutustunde seadused.
Pange Jumala riigi seadused tööle enda elus.
Ostke 'Edu kümme seadust' juba täna! Helistage või ostke kohe netist!
Iisraeli sõdurid ründavad Hamas’i terroriühingut,
juudi kogukonnad kogu maailmas aga valmistuvad võimalikeks rünnakuiks.
Siin USAs tõhustavad riigi- ja kohalikud võimud
sünagoogide, juudi koolide ja kultuurimajade kaitset.
CBNi riikliku julgeoleku korrespondent Caitlin Burke räägib lähemalt.
Ammu enne Hamas’i rünnakut Iisraelile
on antisemitism USAs olnud suureks mureks.
Nüüd, äsjasest Lähis-Ida konfliktist kannustatuna,
külvatakse Iisraeli-vastaste protestide laines vaenu juudi kogukonna vastu.
- Jõest mereni ... - Jõest mereni ...
- ... saab Palestiina vabaks. - ... saab Palestiina vabaks.
Sedalaadi retoorika võib viia vägivallani,
teab liigagi hästi Devorah Halberstam, antisemitismiga võitlev aktivist,
Tema vanim poeg Ari tapeti lihtsalt seepärast, et ta oli juut, aastal 1994.
Minu poja juhtum oli nimelt kättemaks Lähis-Idas toimunu eest.
Seega muster oli sarnane, ainult väiksemas ulatuses.
Ja rünnati mitte ainult mu poega, kes oli täiesti süütu,
vaid tervet kaubikutäit äratuntavalt juudisoost tudengeid.
Ja Ari kaubikut tulistati 40 korda.
Halberstam nimetab antisemitismi toitvat vaenu
ohuks kogu tsivilisatsioonile, mitte ainult juudi kogukonnale.
On hämmastav, millist hävingut võib vaen põhjustada.
Rahvas peab seda nägema ja ütlema: See võib olla minu poeg ja minu tütar
ja minu õde või vend, või mu sõber või naaber.
Riigi- ja kohalikud juhid ei näe küll hetkel ohtu
oma juudi kogukondadele, kuid valmistuvad hoolega.
New York’is, kus on maailma suurim juudi kogukond väljaspool Iisraeli,
on politseil kästud panna valmis kõik vahendid,
mida turvatundeks vaja.
Kuberner Kathy Hochul kordab, et antisemitismi ei sallita.
Jätkan võitlust antisemitismiga kõikjal, kus ta pead tõstab.
Lööme kurjust siinsamas New York’is!
Toogem võit kõikidele! Hoidkem kokku! New York on Iisraeliga!
Virginia peaprokurör Jason Miyares ütles CBNi Uudistele,
et politsei jälgib sünagooge, juudi päevakoole ja vallamaju valvsamalt.
Antisemitism on maailma vanim usuäärmus.
See näib alati tõusvat konfliktide ajal,
ja praegu tahame anda meie juudi kodanikele
kaitstuse- ja turvatunde.
Washington’i osariigis ütlevad juudi kogukonna liikmed,
et nende juhid pole täitnud lubadusi tõsta turvalisust.
Seattle’i vestlussaatejuht Jason Rantz, raamatu ’Mis tapab Ameerika’ autor,
ütleb, et ta osariigi liberaalpoliitikad on loonud antisemitismi toitva pinnase.
Ta ütleb, et kuna Hamas'i rünnakuid ei taunitud,
on juudikogukonnas tõusnud mitte turvatunne, vaid ärevus.
Paneme tähele, kes tulevad neile Hamas’i pooldavaile kogunemistele,
ja küllap inimesed mõistavad, et need on meie naabrid, eks ju?
Need on meie arstid, meie juristid, meie laste õpetajad.
Ja see on hirmutav reaalsus,
et inimesed juubeldavad süütute juutide hukkumise üle,
ja nad nagu arvaks, et see seisukoht ongi õige.
Laimuvastase Liiga teatel hoogustub antisemitistlik tegevus tavaliselt
pärast vaenutegevuse tõusu Iisraeli ja terrorismirühmade vahel.
Liiga palub juudi kogukondadel üle ilma jääda valvsaks.
Caitlin Burke, CBNi Uudised, Washington.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Jumal hakkas andma mulle põhimõtteid,
millest räägin raamatus 'Edu kümme seadust'.
Pat Robertson'i töö on mõjutanud miljoneid elusid.
Ta lõi erakordse pärandi
kõrgema hariduse, massimeedia ja rahvusvahelise heategevuse vallas.
Võite saada Pat'i tarkuse.
'Edu kümme seadust' on teie kondikava teel saavutustele,
eneseteostusele ja pärandile,
mis on teie ülima kutse vääriline Jumala lapsena.
See eripakkumine sisaldab
Pat'i signatuurraamatut 'Edu kümme seadust' kõvade kaante vahel,
töövihikut, mis on teile teel abiks,
ja lisaks audioraamatut, mida loeb Andrew Knox Klubi 700st.
Kui inimene tahab saada imet, peab ta olema absoluutselt kindel,
et Jumal on vägev, et Jumal on hea ja et Jumal suudab täita oma tõotuse.
Helista kohe või ava leht cbn.com, et asuda looma oma pärandit juba täna.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Nädalauudiste lõpetuseks: palve rahu pärast Iisraelis.
Piibel käsib meil paluda rahu Jeruusalemmale Psalmis 122.
Sõja ja vägivalla tõttu ses regioonis
võttis CBNi president Gordon Robertson saates Klubi 700 hetke,
et otsida Issandat palves.
Olgu Jeruusalemm tuntud kui palvepaik
ja paik, kuhu kõik rahvad võivad tulla kokku Jumalat kummardama!
Pehmendagu Jumal palestiinlaste südameid!
Leidku tröösti need, kes on kaotanud lähedased!
Lõppegu põlvkondi kestnud vägivald
ja tehku Iisaki pojad ja Ismaeli pojad rahu
kui Aabrahami pojad!
Aamen ja aamen!
Palvetage meiega sõjast puudutatute eest!
Ja vaadake värskeimaid uudiseid Lähis-Ida sõjast lehelt cbnnews.com.
Tänan vaatamast selle nädala uudiseid!
Järgmise nädalani meilt kõigilt siit nägemist! ja Jumala õnnistust!
Tõlge: Sulev Kivastik